ગુજરાતના આંગણે વધુ એક આંતરરાષ્ટ્રીય મહાનુભાવનું આગમન થઇ રહ્યું છે. આગામી તા.૧૯ ફેબ્રુઆરીના રોજ કેનેડાના વડાપ્રધાન જસ્ટીન ટ્રુડવ એક દિવસની અમદાવાદ-ગાંધીનગરની મુલાકાતે આવી રહ્યા છે. કેનેડાના વડાપ્રધાન સોમવારે બપોરે અમદાવાદ આવી પહોંચશે. તેઓ પ્રિમિયર ઇન્સ્ટિટ્યુટ ઇન્ડિયન ઇન્સ્ટિટ્યુટ ઓફ મેનેજમેન્ટ (આઇઆઇએમ), અમદાવાદમાં વિદ્યાર્થીઓ સાથે સંવાદ કરશે. ત્યાર બાદ જગપ્રસિદ્ધ અક્ષરધામ મંદિરની મુલાકાત લઇ મુંબઇ જવા રવાના થશે. આ જ રીતે આગામી તા.૨૫ ફેબ્રુઆરીના રોજ વડાપ્રધાન નરેન્દ્ર મોદી સુરતમાં મેરેથોનના ફ્લેગ ઓફ માટે આવનાર છે.